آمریکا بیرلشمیش دؤولتلری باشقانی دونالد ترامپ، ۲۰۲۰ده ائدیله‌جک باشقانلیق سئچیملری اوچون ۲.جی دؤور باشقان نامیزدلیگینی ۱۸ ژوئنده رسمی اولاراق آچیقلایاجاغینی بیلدیردی.
ترامپ ۲۰۲۰.جی ایلده تیوتر حسابین‌دان یئنی‌دن پرزیدنت‌لیک یاریشین‌دا اولاجاغینی اعلان ائتدی.
ترامپ آچیقلاماسیندا، "ایکینجی دؤور باشقان‌لیق اوچون یاریشاجاغیمی ۱۸ ژوئنده باش خاتون ملانیا ترامپ، باشقان کؤمک‌چی‌سی مایک پنس و حیات یولداشی کارن پنس ایله بیرلیک‌ده فلوریدانین اورلاندو شهرین‌ده اعلان ائد‌جه‌یه‌م. ۲۰ مین نفرلیک ام‌وی سنترده ائدیله‌جک تاریخی توپلانتیدا بیزه قوشولون" دئدی.
دموکراتلاردا باشقان آدایلیغی یاریشیندا اسکی باشقان کؤمکچی‌سی جو بیدن اؤنده‌دیر.
۸ نوامر ۲۰۱۶دا ائدیله‌ن ۵۸.جی باشقانلیق سئچیملرینی قازاناراق آمریکانین ۴۵.جی پرزیدنتی اولان ترامپ، ۲۰ ژانویه ۲۰۱۷ده آند ایچرک آغ ائودکی وظیفه‌سینه باشلامیشدی.
آمریکادا ۵۹.جو باشقانلیق سئچیملری ۲۰۲۰.جی ایل نوامبرین ۳ونده گئچیریله‌جک.
